Η ποινική ευθύνη στο Ιατρικό Δίκαιο:
Creators: name: Φυντανή, Μαρία Δημήτριου
Publisher: name: Aristotle University of Thessaloniki
Year: 2010
Subjects: Ιατρικό δίκαιο
Ποινική ευθύνη
Ιατρική αμέλεια
Medical law
Criminal responsibility
Medical negligence

description: Ιατρικό Δίκαιο είναι ένα σύνολο κανόνων, που καθορίζουν τόσο τα δικαιώματα όσο και τις υποχρεώσεις των ιατρών, που είναι ταγμένοι να υπηρετούν το ιατρικό λειτούργημα προς όφελος της υγείας του κοινωνικού συνόλου. Στη χώρα μας από 28.11.2005 ισχύει ο νόμος 3418/2005 «Κώδικας Ιατρικής Δεοντολογίας», κεντρικός άξονας του οποίου είναι η αντίληψη ότι ο ιατρός, κατά την άσκηση της ιατρικής επιστήμης, πρέπει να ενεργεί με προσοχή και ικανότητα, να συμπάσχει και να φροντίζει τις ανάγκες του κάθε ασθενούς και να ακολουθεί το ισχύον νομικό και ηθικό πλαίσιο. Σύμφωνα με τη νομολογία ευθύνη του ιατρού για το αδίκημα της σωματικής βλάβης ή της ανθρωποκτονίας από αμέλεια υφίσταται στις περιπτώσεις εκείνες που το αποτέλεσμα οφείλεται σε παράβαση από τον ιατρό των κοινώς αναγνωρισμένων αδιαμφισβήτητων κανόνων της επιστήμης, η δε ενέργειά του δεν υπήρξε σύμφωνη με το αντικειμενικά επιβαλλόμενο από την ιατρική και τη νομική επιστήμη καθήκον επιμελείας. Εάν δε στην επέλευση του αποτελέσματος του εξ’ αμελείας θανάτου του παθόντος συνετέλεσαν περισσότερες πράξεις ή παραλείψεις διαφόρων προσώπων, τότε για τον προσδιορισμό της ευθύνης καθενός, κάθε ξεχωριστή ενέργεια ή παράλειψη συνδέεται αιτιωδώς με το αποτέλεσμα, εφόσον αυτή, κατά την κοινή αντίληψη, τελεί μόνη ή μαζί με άλλο πρόσωπο, σε σχέση άμεσης αιτιότητας με το αποτέλεσμα. Ακόμη, οι ιατροχειρουργικές επεμβάσεις αποτελούν κατεξοχήν πεδίο συγκλίνουσας δράσης περισσοτέρων ομοιόβαθμων ιατρών και δη χειρουργού και αναισθησιολόγου, πολλές φορές δε ανακύπτει πρόβλημα εντοπισμού της εξωτερικά αμελούς συμπεριφοράς των επιμέρους προαναφερθέντων προσώπων, αλλά και οριοθέτησης της σχετικής ευθύνης, δεδομένου ότι η δραστηριοποίηση αυτών των δύο ειδικοτήτων στην φροντίδα του ασθενούς είναι ταυτόχρονη. Έτσι, γίνεται δεκτό ότι, όταν επέλθει κάποιο βλαπτικό αποτέλεσμα, καθένα από τα ανωτέρω πρόσωπα φέρει την ευθύνη της ιδίας αυτού συμπεριφοράς στον τομέα της δράσης του. Αξίζει να σημειωθεί ότι το ιατρικό λειτούργημα διακατέχεται από έναν ιδιαίτερα έντονο κοινωνικό χαρακτήρα, με αποτέλεσμα, κατά την άσκησή του, τα προβλήματα που αναφύονται να αποκτούν εντόνως κοινωνικό και βαθύτερα ηθικό χαρακτήρα. Στη σύγχρονη εποχή, η αλματώδης πρόοδος της τεχνολογίας και οι νέες μέθοδοι ιατρικής, βιοιατρικής και γενετικής φέρνουν πολλές φορές αντιμέτωπους τους ιατρούς με το νόμο, ενώ συγχρόνως θέτουν πολλά νομικά ζητήματα, τα οποία καλείται να αντιμετωπίσει η θεωρία και η δικαστηριακή πρακτική. Ενώ όμως η νομική επιστήμη υποχρεούνται να ακολουθεί τις εξελίξεις, ώστε να μπορεί να θέτει φραγμούς στις κατακτήσεις της ιατρικής επιστήμης, η δημιουργία ενός νομικού πλαισίου, μιας συνθήκης ή μιας οδηγίας μπορεί σε πολύ μικρό χρονικό διάστημα να κριθούν απαρχαιωμένα και να πρέπει να τροποποιηθούν, αφού η εξέλιξη τρέχει, οι συνθήκες αλλάζουν διαρκώς και νέες ανάγκες και προβλήματα διερευνήσεως δημιουργούνται ολοένα.
description: Medical law is a system of rules which define so the rights as the obligations of doctors who are offered to serve the medical function to the advantage of society. Since 28.11.2005 is in our country the law 3418/2005 “ Code of Medical Deontology” in force, whose central axis is the conception that a doctor, while exercising the medical science, has to act with attention and capacity, to suffer along with his each patient and to take care of him and to follow the valid legal and moral frame. According to the precedents, a doctor is responsible for the offences of physical harm and manslaughter because of negligence when the reason for this result is the violating the common, recognized and indisputable scientific rules by a doctor and when a doctor’ s action is opposed to the duty of attention, which is objectively imposed from the medical and the legal science. If there are more persons who contribute with their actions and their omissions to the result of a patient’ s death because of negligence, then we have to find out the connection among each action, each omission and each result, so that we can define each person’s responsibility. This action and this omission have to be directly connected to the result according to the common perception, either singly or in combination with another person. Furthermore medical operations are in any case a field of concurrent action of more doctors that belong to a similar rank, especially of a surgeon and an anaesthesiologist. Many times it rises the problem of confining the externally negligent behaviour of each above mentioned person and the problem of setting boundaries to the relative liability, because these two specialities are activated at the same time with the purpose of nursing a patient. So, it is sustained that in case of a damaging result each of the above mentioned persons has to take the responsibility for his own behaviour at his section. It has to be noted that the medical function is possessed by a particularly keen social character, which brings the consequence that while the medical function is exercised, the problems which spring up get also a keen social and deeply moral character. In modern times the rapid progress of technology and the now methods of medicine, biomedicine and genetics bring many times doctors face to face with the law, while they also state many legal questions, which have to be confronted by the theory and the judicial proccedings. But while the legal science is obliged to follow the progress, so that it can set a bar against the achievements of the medical science, the creation of a legal frame, treaty or guidance can be judged as antiquated in a very short interval and they have to be modified, since progress is made, conditions change continually and new needs and problems of investigation are always generated.